text: Farlig fange flygtet
  21 december 2014 kl. 06.30
  En fange overfaldt i aftes personalet i Tønder arrest og flygtede.
  En 37-årig mand efterlyses af politiet, efter at han i aftes ved 21-tiden overfaldt personalet i Tønder arrest og flygtede. En kvindelig arrestbetjent kom efterfølgende på sygehuset.
  Politiet betegner ham som farlig, og han optrådte aggressivt ved flugten. Den 37-årige har flere voldssager på straffeattesten.
  Politiet leder ikke kun efter ham i Danmark.
  - Vi har også efterlyst ham internationalt, siger politiets vagtchef til TV SYD
  I forbindelse med flugten stjal han en rød Peugeot 208 med registreringsnummeret AJ 96 095.
  Han beskrives som:
  - 183 cm høj og muskuløs af bygning
  - Karseklippet lyst hår
  Har du set bilen eller fangen hører politiet gerne fra dig på telefon 114.
  Eftersom han betegnes som farlig, skal du ikke selv tage kontakt til ham, men ringe til politiet.
  Vagtchef Ivan Gohr Jensen (varighed 48 sek.):
  
  